CELEX: C2005/069/15
Language: et
Date: 2005-03-19 00:00:00
Title: Kohtuasi C-10/05: Eelotsusetaotlus, mille esitas Cour administrative (Luksemburgi Suurhertsogiriik) 11. jaanuari 2005. aasta otsusega kohtuasjas Cynthia Mattern ja Hajrudin Cikotic v. Tööhõiveministeerium

19.3.2005   
            
            
               ET
            
            
               Euroopa Liidu Teataja
            
            
               C 69/7
            
         Eelotsusetaotlus, mille esitas Cour administrative (Luksemburgi Suurhertsogiriik) 11. jaanuari 2005. aasta otsusega kohtuasjas Cynthia Mattern ja Hajrudin Cikotic v. Tööhõiveministeerium
   (Kohtuasi C-10/05)
   (2005/C 69/15)
   Kohtumenetluse keel: prantsuse
   Euroopa Ühenduste Kohus on saanud Cour administrative'ilt (Luksemburgi Suurhertsogiriik) 11. jaanuari 2005. aasta otsusega esitatud eelotsusetaotluse kohtuasjas Cynthia Mattern ja Hajrudin Cikotic v. Tööhõiveministeerium, mis saabus kohtukantseleisse 14. jaanuaril 2005.
   Cour administrative (Luksemburgi Suurhertsogiriik) küsib Euroopa Kohtult eelotsust ühenduse töötajate liikumisvabadust puudutavate normide kohaldatavusega seoses: kas kolmanda riigi kodanik, kes on abielus liikmesriigi kodanikuga, kes omakorda on õppinud ja olnud praktikal päritolu liikmesriigist erinevas liikmesriigis, on vabastatud kohustusest taotleda tööluba vastavalt õigusnormidele, mis tagavad liikmesriikide elanikele ja nende kolmandatest riikidest pärit perekonnaliikmetele õiguse liikumisvabadusele.